Тропари, кондаки, молитвы и величания Соловецким святым
Оглавление
Преподобным Зосиме, Савватию и Герману
Преподобному Зосиме
Преподобному Савватию
Преподобному Герману
Собору Соловецких святых
Святителю Филиппу
Пресвятой Богородице пред иконой «Хлебенная»
Святителю Маркеллу
Преподобному Иринарху
Преподобному Елеазару Анзерскому
Преподобному Иову Анзерскому
Пресвятой Богородице в честь Ее явления прп. Иову Анзерскому
Преподобномученику Иову Ущельскому
Преподобному Диодору Юрьегорскому
Преподобным Иоанну и Лонгину Яренгским
Преподобным Вассиану и Ионе Пертоминским
Преподобным Зосиме, Савватию и Герману,
Соловецким чудотворцам
8/21 августа.
Тропарь, глас 8-й
Я˜ко светиˆльницы явиˆстеся всесвеˆтлии во отоˆце окиаˆна моˆря, преподоˆбнии отцыˆ наˆши Зосиˆмо, Савваˆтие и Геˆрмане: вы бо крест Христоˆв на раˆмо взеˆмше, усеˆрдно Томуˆ послеˆдовасте, и чистотоˆю Боˆгови приблиˆжившеся, отонуˆдуже сиˆлами чудеˆс обогатиˆстеся. Теˆмже и мы любеˆзно притекаˆем ко святыˆм мощеˆм ваˆшим, и умиˆльно глагоˆлем: о преподоˆбнии, молиˆте Христаˆ Боˆга спастиˆся душаˆм наˆшим.
Кондак, глас 2-й
Христоˆвою любоˆвию уязвиˆвшеся, преподоˆбнии, и Тогоˆ крест на раˆмо взеˆмше, понеслиˆ естеˆ, божеˆственне вооружиˆвшеся на невиˆдимыя врагиˆ, и непрестаˆнныя молиˆтвы яˆко копиеˆ в рукаˆх имуˆще, креˆпко победиˆли естеˆ бесоˆвская ополчеˆния; благодаˆть Госпоˆдню приеˆмше целиˆти недуˆги душ и телеˆс притекаˆющих ко святыˆм мощеˆм ваˆшим, чудеˆс лучиˆ испущаˆете всюˆду. Тем зовеˆм вам: раˆдуйтеся, преподоˆбнии отцыˆ наˆши Зосиˆмо, Савваˆтие и Геˆрмане, монаˆхов удобреˆние.
Молитва
О преподоˆбнии и богоноˆснии отцыˆ наˆши Зосиˆмо, Савваˆтие и Геˆрмане, земниˆи аˆнгели и небеˆснии человеˆцы, блиˆжнии друˆзи Христоˆвы и угоˆдницы Боˆжии, обиˆтели ваˆшея слаˆво и украшеˆние, всеяˆ же сеˆверныя страныˆ, паˆче и всегоˆ Правослаˆвнаго Отеˆчества наˆшего необориˆмая стеноˆ и велиˆкое заступлеˆние! Се мы, недостоˆйнии и многогреˆшнии, с благоговеˆйною любоˆвию ко святыˆм мощеˆм ваˆшим припаˆдающе, дуˆхом сокрушеˆнным и смиреˆнным сеˆрдцем прилеˆжно моˆлим вас: молиˆте непрестаˆнно благосеˆрдаго Владыˆку и Гоˆспода наˆшего Иисуˆса Христаˆ, яˆко дерзновеˆние веˆлие к Томуˆ имуˆщии, да не отстуˆпит от нас Егоˆ вседеˆйствующая благодаˆть, покроˆв же и заступлеˆние Пресвятыˆя Владыˆчицы наˆшея Богороˆдицы на меˆсте сем да пребуˆдет, и да не оскудеˆют никогдаˆже иˆстиннии ревниˆтели аˆнгельскаго житияˆ во святеˆй обиˆтели сей, идеˆже вы, богоноˆснии отцыˆ и начаˆльницы, безмеˆрными трудыˆ и пощеˆнии, тоˆки же слеˆзными и всеноˆщными бдеˆнии, непрестаˆнными молиˆтвами и молеˆнии начаˆло иˆноческому житиюˆ положиˆсте. Ей, угоˆдницы святиˆи, молиˆтвенницы к Боˆгу благоприяˆтнейшии, теˆплыми ваˆшими к Немуˆ мольбаˆми оградиˆте и сохраниˆте ны и святоˆе селеˆние сиеˆ ваˆше от труˆса, потоˆпа, огняˆ и мечаˆ, нашеˆствия иноплемеˆнных и смертоноˆсныя яˆзвы, от враждыˆ и всяˆких нестроеˆний, от всяˆкия бедыˆ и скоˆрби, и от всяˆкаго зла: да непрестаˆнно на меˆсте сем, в миˆре и безмоˆлвии благочеˆстно слаˆвится пресвятоˆе иˆмя Гоˆспода и Боˆга, и обретаˆют веˆчное спасеˆние иˆщущии Егоˆ. О преблажеˆннии отцыˆ наˆши Зосиˆмо, Савваˆтие и Геˆрмане! Услыˆшите ны греˆшныя, во святеˆй обиˆтели ваˆшей и под кроˆвом ваˆшего защищеˆния недостоˆйно жиˆтельствующия, и благомоˆщными ваˆшими к Боˆгу ходаˆтайствы испросиˆте душаˆм наˆшим грехоˆв оставлеˆние, житияˆ исправлеˆние, и веˆчных благ восприяˆтие в Небеˆснем Цаˆрствии; всем же веˆрующим, иˆже на всяˆком меˆсте и во всяˆкой нуˆжде призываˆют вас в поˆмощь и заступлеˆние, и иˆже с благоговеˆйною любоˆвию во обиˆтель ваˆшу притекаˆют, не престаˆните изливаˆти всяˆкую благодаˆть и миˆлость, сохраняˆюще их от всяˆкия сопротиˆвныя сиˆлы, от всяˆкия напаˆсти, и от всяˆкаго злаˆго обстояˆния, и подаюˆще им вся потреˆбная к душеˆвней и телеˆсней поˆльзе. Наипаˆче же молиˆте Премилосеˆрдаго Боˆга, да утвердиˆт и укрепиˆт Цеˆрковь Своюˆ святуˆю, и все наˆше Правослаˆвное Отеˆчество в миˆре и тишинеˆ, в любвиˆ и единомыˆслии, в правовеˆрии и благочеˆстии да сохраниˆт и соблюдеˆт во веˆки векоˆв. Амиˆнь.
Другая молитва
О преподоˆбнии отцыˆ, велиˆцыи застуˆпницы в скоˆрби и услыˆшателие молиˆтв, угоˆдницы Боˆжии и чудотвоˆрцы Зосиˆмо, Савваˆтие и Геˆрмане! Не забуˆдите, яˆкоже обещаˆстеся, посещаˆти чаˆда ваˆша. А˜ще бо и отыдоˆсте от нас теˆлом, но дуˆхом приˆсно с наˆми пребываˆете. Моˆлим уˆбо вы, о преподоˆбнии: избаˆвите ны от огняˆ, от нашеˆствия иноплемеˆнников и междоусоˆбныя браˆни, от тлетвоˆрных веˆтров, и от напраˆсныя смеˆрти, и от всех прилоˆгов бесоˆвских, находяˆщих на ны. Услыˆшите нас греˆшных, и приимиˆте молиˆтву сиюˆ и молеˆние наˆше, яˆко кадиˆло благовоˆнное, яˆко жеˆртву благоугоˆдну, и дуˆши наˆша, злыˆми деˆлы и совеˆты и поˆмыслы умерщвлеˆнныя, оживиˆте, и яˆкоже умеˆршую отроковиˆцу возстаˆвисте, яˆкоже неисцеˆльныя раˆны мноˆгих исцелиˆсте, от духоˆв нечиˆстых зле муˆчимых избаˆвисте, таˆко и нас, содержиˆмых во уˆзах враˆжиих, измиˆте, и от сетеˆй диаˆвола избаˆвите, из глубиныˆ прегрешеˆний изведиˆте, и миˆлостивым ваˆшим посещеˆнием и ходаˆтайством от врагоˆв виˆдимых и невиˆдимых оградиˆте ны, благодаˆтию и сиˆлою Всесвятыˆя Троˆицы, всегдаˆ, ныˆне и приˆсно, и во веˆки векоˆв. Амиˆнь.

Величание
Ублажаˆем вас, преподоˆбнии отцыˆ наˆши Зосиˆмо, Савваˆтие и Геˆрмане, и чтим святуˆю паˆмять ваˆшу, настаˆвницы монаˆхов, и собесеˆдницы А˜нгелов.
Преподобному Зосиме, игумену Соловецкому
17/30 апреля.
Тропарь, глас 4-й
Изволеˆнием Божеˆственнаго раˆзума вселиˆлся есиˆ в пустыˆню, и таˆмо впериˆв ум твой в Небеˆсныя обиˆтели, раˆвно А˜нгелом житиеˆ на землиˆ пожиˆв, в молиˆтвах, и трудеˆх, и пощеˆниих, оˆбраз был есиˆ твоиˆм ученикоˆм; отонуˆдуже Бог, виˆдя твоеˆ благоˆе изволеˆние, умноˆжи тебеˆ чаˆда в пустыˆни, слез твоиˆх течеˆньми напаяˆемей; но яˆко имеˆя дерзновеˆние к Боˆгу, поминаˆй стаˆдо, еˆже собраˆл есиˆ, муˆдре, и не забуˆди, яˆкоже обещаˆлся есиˆ, посещаˆя чад твоиˆх, Зосиˆмо преподоˆбне оˆтче наш.
Кондак, глас 8-й
Христоˆвою любоˆвию уязвиˆвся, преподоˆбне, и Тогоˆ крест слаˆвный на раˆмо взем, понеˆсл есиˆ, божеˆственне вооружиˆвся, и непрестаˆнныя молиˆтвы яˆко копиеˆ в руцеˆ имыˆй, креˆпко ссекл есиˆ бесоˆвская ополчеˆния. Тем зовеˆм ти: раˆдуйся, преподоˆбне оˆтче Зосиˆмо, монаˆхов удобреˆние.
Молитва
О преподоˆбный оˆтче богомуˆдре Зосиˆмо, иˆже богоугоˆднаго житияˆ твоегоˆ сияˆнием, и трисоˆлнечнаго свеˆта озареˆнием, пеˆрвый ты строиˆтель и настаˆвник обиˆтели сеяˆ воиˆстинну явиˆлся есиˆ, и отходяˆ от жиˆзни сеяˆ привреˆменныя теˆлом, дуˆхом неотстуˆпно от богосочетаˆнныя браˆтии обещаˆлся есиˆ пребываˆти, и обиˆтель сиюˆ снабдеваˆти. И ныˆне приˆзри с высотыˆ небеˆсныя свеˆтлым оˆком на обиˆтель твоюˆ, и виждь умноˆжение и украшеˆния еяˆ, приимиˆ любоˆвь возлюбиˆвших благолеˆпие твоеяˆ обиˆтели, и устрояˆющих полеˆзная, и умолиˆ о них Гоˆспода, еˆже миˆрно, здраˆво, благополуˆчная провеˆдших леˆта, водвориˆтися во обиˆтели Отцаˆ Небеˆснаго. Буˆди ходаˆтай непрестаˆнный о всей благочестивей держаˆве Россиˆйстей, еˆже ей непоколебиˆмей пребыˆти до кончиˆны миˆра. Не забуˆди винограˆда си избраˆннаго, твоиˆма рукаˆма насаждеˆннаго, защищаˆй от лиˆсов аˆдских, да не опустошаˆт гроздоˆв добродеˆтелей, умножаˆй в нем новосаждеˆния до кончиˆны веˆка. О всеблажеˆнне и преподоˆбне оˆтче наш Зосиˆмо, буди молеˆбник и ходаˆтай ко Христуˆ Боˆгу и о мне греˆшнем, да отпуˆстит мноˆгая мояˆ согрешеˆния Всемиˆлостивый Госпоˆдь твоиˆми святыˆми молиˆтвами, избаˆвит мя от всяˆкия скоˆрби и напаˆсти, и буˆдущаго веˆчнаго мучеˆния, сподоˆбит же Цаˆрствию Своемуˆ Небеˆсному со всеˆми святыˆми. Амиˆнь.
Величание
Ублажаˆем тя, преподоˆбне оˆтче наш Зосиˆмо, и чтим святуˆю паˆмять твоюˆ, настаˆвниче монаˆхов, и собесеˆдниче А˜нгелов.
Преподобному Савватию Соловецкому
27 сентября / 10 октября.
Тропарь, глас 3-й
Удалиˆвся миˆра и водвориˆвся в пустыˆни, доˆбрым поˆдвигом подвизаˆлся есиˆ, злострадаˆнием, и внимаˆнием, и молиˆтвами, отонуˆдуже и по смеˆрти источаˆеши исцелеˆния, Савваˆтие оˆтче наш, молиˆ Христаˆ Боˆга спастиˆся душаˆм наˆшим.
Другой тропарь, глас 4-й
От юˆности твоеяˆ, преподоˆбне, весь себеˆ Гоˆсподеви предложиˆв, и земнаˆя вся остаˆвль, Христоˆвым стопаˆм теˆпле послеˆдовал есиˆ, и безплоˆтным сожиˆтель явиˆлся есиˆ, и всем преподоˆбным сооˆбщник, преблажеˆнне Савваˆтие. Тем моˆлим ти ся, оˆтче: молиˆся о нас непрестаˆнно Христуˆ Боˆгу, яˆко да миˆлостив буˆдет нам в День Суˆдный.
Кондак, глас 2-й
Житеˆйския молвыˆ отбеˆг, вселиˆлся есиˆ в морскиˆй оˆстров, муˆдре, и крест твой взем, Христуˆ послеˆдовал есиˆ, в молиˆтвах, и во бдеˆниих, и в пощеˆниих, злострадаˆньми плоть твоюˆ изнуряˆя: тем был есиˆ преподоˆбных удобреˆние. Сегоˆ раˆди любоˆвию паˆмять твоюˆ праˆзднуем, преподоˆбне Савваˆтие, молиˆ Христаˆ Боˆга непрестаˆнно о всех нас.
Другой кондак, глас 3-й
Я˜ко звездаˆ всесвеˆтлая, добродеˆтельми сияˆющи, чудеˆс лучиˆ испущаˆющи, обоюˆду богатяˆ приходяˆщих, дуˆши целяˆ и телесаˆ, благодаˆть имеˆя, Савваˆтие: прославляˆет бо Свояˆ Си велиˆкий Дародаˆтель.
Молитва
О преподоˆбне оˆтче, угоˆдниче Христоˆв Савваˆтие, всеˆю душеˆю Гоˆспода возлюбиˆвый, и удалиˆвыйся в пустыˆню сиюˆ, и течеˆние поˆдвига спасиˆтельнаго совершиˆвый! О веˆрный раˆбе Царяˆ Небеˆснаго, учиˆтелю добродеˆтелей, оˆбразе смиреˆния, гражданиˆне пустыˆнный, А˜нгелом собесеˆдниче, херувиˆме земныˆй, человеˆче Небеˆсный! О свеˆте немраˆчный отоˆка Соловеˆцкаго, паˆче же веˆлие светиˆло всеяˆ Цеˆркве правовеˆрных! Молюˆся ти, пречеˆстне, аз многогреˆшный (имя): услыˆши убоˆгое моеˆ молеˆние, вонмиˆ глагоˆлом нечиˆстых устеˆн моиˆх, твоеяˆ ныˆне поˆмощи треˆбующаго. Се бо враг прелукаˆвый на всяˆко вреˆмя тщиˆтся мя погубиˆти, искиˆй гоˆрько поглотиˆти дуˆшу моюˆ, и несть мне спасеˆния, идеˆже поˆмощь прияˆти, занеˆ неˆмощию плоˆти моеяˆ обложеˆн есмь, и страстьмиˆ весь доˆлу приклониˆхся, не иˆмам к Боˆгу дерзновеˆния. Ныˆне же тоˆчию к твоемуˆ повергаˆю себеˆ заступлеˆнию: помиˆлуй мя омрачеˆннаго всеˆми злыˆми деˆлы, воздежиˆ о мне всечестнеˆи твоиˆ руˆце ко Гоˆсподу, о молиˆтвенниче теˆплый, Савваˆтие преподоˆбне: да за благоутроˆбие щедроˆт Своиˆх подаˆст ми грехоˆв оставлеˆние, и в День Суˆдный избаˆвит мя веˆчнаго мучеˆния, и Цаˆрствия Своегоˆ сподоˆбит благодаˆтию Своеˆю, Емуˆже буˆди всегдаˆ слаˆва, честь и поклонеˆние во веˆки. Амиˆнь.
Величание
Ублажаˆем тя, преподоˆбне оˆтче наш Савваˆтие, и чтим святуˆю паˆмять твоюˆ, настаˆвниче монаˆхов, и собесеˆдниче А˜нгелов.
Преподобному Герману Соловецкому
30 июля / 12 августа.
Тропарь, глас 8-й
Желаˆнием духоˆвным от юˆности распаляˆемь, преподоˆбне Геˆрмане, Христуˆ теˆсным житияˆ путеˆм послеˆдовал есиˆ, и в морскиˆй пустыˆнный оˆстров аˆки в тиˆхое пристаˆнище вселиˆвся, в нем мноˆга леˆта поˆстнически пожиˆл есиˆ, идеˆже блажеˆнным отцеˆм Зосиˆме и Савваˆтию сожиˆтель был есиˆ: с ниˆмиже молиˆ Христаˆ Боˆга о нас, любоˆвию чтуˆщих святуˆю паˆмять твоюˆ.
Другой тропарь, глас 8-й
Украсиˆвся, премуˆдре, поˆстническим житиеˆм, споˆстник был есиˆ и сожиˆтель в морстеˆм отоˆце преподоˆбным отцеˆм Зосиˆме и Савваˆтию, сподвизаˆвся в молиˆтвах, и трудеˆх, и в пощеˆниих, преподоˆбне оˆтче Геˆрмане; но яˆко имеˆя дерзновеˆние к Боˆгу, молиˆ избаˆвити нас от враг, и спастиˆ дуˆши наˆша.
Кондак, глас 4-й
Выˆшних желаˆя, вся доˆлу влекуˆщая возненавиˆдел есиˆ, и отеˆчество своеˆ остаˆвль, в помоˆрие пустыˆнное отшеˆл есиˆ, таˆже в морскиˆй оˆстров удалиˆвся, в нем мноˆга леˆта Гоˆсподеви порабоˆтал есиˆ. Теˆмже паˆмять твоюˆ праˆзднующе, любоˆвию вопиеˆм ти: раˆдуйся, Геˆрмане богомуˆдре, оˆтче наш.
Молитва
О преподоˆбне и богоноˆсне оˆтче наш Геˆрмане, безмоˆлвнаго иˆноческаго житияˆ во оˆстрове Соловеˆцтем первоначаˆльниче! Моˆлим тя мы недостоˆйнии, предстояˆще честныˆм мощеˆм твоиˆм, иˆмиже куˆпно с чудотвоˆрными мощьмиˆ преподоˆбных отеˆц наˆших Зосиˆмы и Савваˆтия освящаˆется и прославляˆется богоизбраˆнное меˆсто сиеˆ: буˆди и ты, с сиˆми угоˆдники Боˆжиими, и проˆчими Соловеˆцкими чудотвоˆрцы, и всеяˆ Россиˆйския землиˆ Небеˆсными предстаˆтели, молиˆтвенник и ходаˆтай о нас греˆшных пред Престоˆлом Вседержиˆтеля Боˆга, Емуˆже в дерзновеˆнии предстоиˆши со А˜нгелы и всеˆми святыˆми: да даˆрует нам яˆко благиˆй и человеколюбиˆвый, вся потреˆбная к животуˆ и благочеˆстию, душаˆм и телесеˆм наˆшим здраˆвие, во всех благиˆх преспеˆяние, и Своюˆ всесиˆльную поˆмощь во всяˆких искушеˆниих, бедаˆх же и напаˆстех, воздвизаˆемых на ны от враг спасеˆния наˆшего; обиˆтели твоеˆй молиˆ избаˆвитися от всяˆкаго злаˆго обстояˆния, и приходяˆщим в ню блиˆжним и даˆльным получиˆти вся просиˆмая ко душеˆвней и телеˆсней поˆльзе. Наипаˆче же испросиˆ, угоˆдниче Христоˆв, всем нам грехоˆв отпущеˆние, христиаˆнскую кончиˆну житияˆ, и наслеˆдие Цаˆрства Небеˆснаго у Христаˆ Боˆга наˆшего, Емуˆже честь и слаˆва, со Отцеˆм и Святыˆм Дуˆхом, ныˆне и приˆсно, и во веˆки векоˆв. Амиˆнь.
Величание
Ублажаˆем тя, преподоˆбне оˆтче наш Геˆрмане, и чтим святуˆю паˆмять твоюˆ, настаˆвниче монаˆхов, и собесеˆдниче А˜нгелов.
Собору преподобных отец,
во отоˆцех Соловецких просиявших *
9/22 августа.
Тропарь, глас 5-й
Сокроˆвище многоцеˆнное отоˆков Соловеˆцких, лозыˆ Христоˆвы роˆждие всеплоˆдное, лучиˆ многосвеˆтлаго Светиˆла, сияˆюще добродеˆтельми диˆвными и чудесыˆ, отцыˆ всечестниˆи, обиˆтели сеˆверныя доброˆто, предстояˆще Престоˆлу Вседержиˆтеля, молиˆте о нас, поˆдвиги ваˆша чтуˆщих, да спасеˆт дуˆши наˆша.
Другой тропарь, глас 4-й
Взыскуˆюще Христаˆ, вожделеˆннаго Биˆсера, во странуˆ полуˆнощную востеклиˆ естеˆ, и подвигоˆм первоначаˆльников Соловеˆцких поревноваˆвше, лесаˆ и пустыˆни облагоухаˆли естеˆ своиˆми богоугоˆдными молиˆтвами. Теˆмже и Христоˆс вас прослаˆви, и мы вам вопиеˆм: вси святиˆи Соловеˆцтии, молиˆте Боˆга спастиˆся душаˆм наˆшим.
Тропарь молебный, глас 8-й
Паˆче звезд сияˆюще добродеˆтельми и чудесыˆ, преподоˆбием и праˆвдою послужиˆвше своемуˆ Владыˆце, святиˆи вси отоˆков Соловеˆцких, с преподоˆбными Зосиˆмою, Савваˆтием и Геˆрманом, святиˆтеля Филиˆппа яˆко биˆсера краснеˆйша во мноˆжестве своеˆм имуˆще, молиˆте о нас Христаˆ Боˆга, и от напаˆстей враˆжиих ограждаˆйте, любоˆвию слаˆвящих вас.
Кондак, глас 8-й
Воˆини Христоˆвы непобедиˆмии, землиˆ Соловеˆцтей слаˆво и красотоˆ, начаˆлом животаˆ слоˆво Госпоˆдне положиˆвшии, светиˆльницы раˆзума и благочеˆстия, просвеˆщшии странуˆ полуˆнощную, молиˆтвенницы о всем миˆре явиˆлися естеˆ, вкуˆпе с пострадаˆвшими в землиˆ сей новомуˆченики, дерзновеˆние имуˆще ко Христуˆ Боˆгу, испросиˆте нам мир и веˆлию миˆлость.
Другой кондак, глас 3-й
Духоˆвнаго жиˆтельства желаˆюще, устремиˆстеся в суроˆвыя оˆстровы Беломоˆрия, и безбеˆдно преплыˆвше житеˆйское моˆре, соблаˆзнов мирскиˆх избегоˆсте, и в раˆдости веˆлией водвориˆстеся; непрестаˆнным уˆмным восхождеˆнием Боˆга достиˆгли естеˆ, и нас научаˆете Небеˆсному восхоˆду.
Молитва
О слаˆвный собоˆре, святиˆи землиˆ Соловеˆцкия, преподоˆбных сослоˆвие, пустыˆнников соˆнме, иˆноков лиˆкове! Соблаˆзном веˆка сегоˆ умертвиˆвшеся, вреˆменному веˆчное предпочеˆтше, вы вселеˆнием в морскиˆя отоˆки в рабоˆту Гоˆсподу себеˆ всецеˆло предаˆли естеˆ; паˆче же пескаˆ морскаˆго умноˆжистеся, и паˆче звезд небеˆсных сияˆете ныˆне в невечеˆрнем Цаˆрствии Владыˆки Христаˆ Боˆга. Святиˆтся земляˆ сияˆ поˆдвиги ваˆшими, живеˆт благоухаˆющи ваˆшими молиˆтвами, трепеˆщет содержаˆщи честныˆя моˆщи ваˆша, и паˆки в послеˆдняя временаˆ освящеˆна бысть кроˆвию муˆченическою, за веˆру Христоˆву зде излияˆвшеюся. Вси святиˆи Соловеˆцтии, о ниˆхже веˆмы и не веˆмы, венцыˆ нетлеˆнными от Гоˆспода увенчаˆвшиися, и риˆзами убелеˆнными одеˆявшиися, благословеˆннии наслеˆдницы гоˆрняго Иерусалиˆма, молиˆте Боˆга о обиˆтели сей и браˆтии еяˆ, и о всем многострадаˆльнем Отеˆчестве наˆшем: да в любвиˆ и единомуˆдрии воˆинствует святаˆя Цеˆрковь Правослаˆвная, да веˆра наˆша пребываˆет неприкосновеˆнна злу, да даˆрует нам Госпоˆдь сиˆлу вся за ню претерпеˆти, и даˆже до Дне Суˆднаго непороˆчну сохраниˆти; дуˆши же наˆша да просветиˆт и покаяˆнием очиˆстит, и обиˆтелей Небеˆсных Своиˆх достоˆйны сотвориˆт. Да выˆну прославляˆем держаˆву, и великолеˆпие, и человеколюˆбие Егоˆ, ныˆне и приˆсно, и во веˆки векоˆв. Амиˆнь.
Другая молитва
О божеˆственный поˆлче, Небеˆснии воˆини Христаˆ Боˆга, преподоˆбнии и богоноˆснии отцыˆ Соловеˆцтии! Вы пеˆрвее раˆлом еваˆнгельских учеˆний дуˆши свояˆ плодоноˆсны сотвориˆли естеˆ, поˆслежде и неплоˆдную пустыˆню сиюˆ яˆко благоцветуˆщий рай содеˆлали естеˆ. И явиˆлися естеˆ жеˆртвы благоприяˆтныя Боˆгу, преобразиˆвшеся уˆмным деˆланием; во свеˆте невечеˆрнем узреˆли естеˆ буˆдущия жиˆзни слаˆву. И Божеˆственным огнеˆм дуˆши свояˆ возжгоˆсте, востеклиˆ естеˆ в Сиоˆн гоˆрний, и нетваˆрнаго свеˆта причастиˆлися естеˆ. Теˆмже и нам, на землиˆ суˆщим, ходаˆтайствуете душаˆм спасеˆние, земныˆх плодоˆв изобиˆлие, временаˆ миˆрна, блаˆга. Да и мы недостоˆйнии, направляˆемии ваˆшими молиˆтвами, понеˆ на конеˆц наˆшего многомятеˆжнаго житияˆ возлюˆбим веˆчное паˆче вреˆменнаго, и в свой единонадесяˆтый час порабоˆтаем со усеˆрдием Небеˆсному Домовладыˆце Христуˆ, и услыˆшим Егоˆ благоувеˆтливый глас: приидиˆте, наслеˆдуйте уготоˆванное вам Цаˆрство от сложеˆния миˆра. И мы с сердеˆчным благодареˆнием пролиеˆмся слезаˆми неизречеˆнныя раˆдости, и восхваˆлим велиˆкое и достопокланяˆемое иˆмя Отцаˆ, и Сыˆна, и Святаˆго Дуˆха, ныˆне и приˆсно, и во веˆки векоˆв. Амиˆнь.
Величание
Ублажаˆем вас, преподоˆбнии отцыˆ наˆши, вси святиˆи Соловеˆцтии, и чтим святуˆю паˆмять ваˆшу, настаˆвницы монаˆхов, и собесеˆдницы А˜нгелов.
Другое величание
Ублажаˆем вас, преподоˆбнии отцыˆ наˆши, во отоˆцех Соловеˆцких просияˆвшии, и страныˆ Беломоˆрия свеˆтом Христоˆвым просветиˆвшии.
Другое величание
Величаˆем вас, вси святиˆи Соловеˆцтии, и чтим святуˆю паˆмять ваˆшу, вы бо моˆлите о нас Христаˆ Боˆга наˆшего.
Святителю Филиппу, митрополиту Московскому
и всея России, игумену Соловецкому
9/22 января, 30 мая / 12 июня, 3/16 июля и 5/18 октября.
Тропарь, глас 8-й
Первопрестоˆльников прееˆмниче, стоˆлпе Правослаˆвия, иˆстины побоˆрниче, ноˆвый исповеˆдниче, святиˆтелю Филиˆппе, положиˆвый дуˆшу за паˆству твоюˆ: теˆмже яˆко имеˆя дерзновеˆние ко Христуˆ, молиˆ за обиˆтель сиюˆ и люˆди, чтуˆщия достоˆйно святуˆю паˆмять твоюˆ.
Кондак, глас 3-й
Правослаˆвия настаˆвника и иˆстины провозвеˆстника, златоуˆстаго ревниˆтеля, россиˆйскаго светиˆльника, Филиˆппа премуˆдраго восхваˆлим, пиˆщею словеˆс своиˆх разуˆмно чаˆда свояˆ питаˆюща: той бо языˆком хвалеˆние пояˆше, устнаˆма же пеˆние вещаˆше, яˆко таиˆнник Боˆжия благодаˆти.
Молитва
О пречестнаˆя и свящеˆнная главоˆ и благодаˆти Святаˆго Дуˆха испоˆлненная, Спаˆсово со Отцеˆм обитаˆлище, велиˆкий архиереˆе, теˆплый наш застуˆпниче, святиˆтелю Филиˆппе! Предстояˆ у Престоˆла всех Царяˆ, и наслаждаˆяся свеˆта Единосуˆщныя Троˆицы, и херувиˆмски со А˜нгелы возглашаˆя песнь трисвятуˆю, велиˆкое же и неизслеˆдованное дерзновеˆние имеˆя ко Всемиˆлостивому Владыˆце, молиˆ спастиˆся паˆствы Христоˆвы люˆдем; благостояˆние святыˆх Церквеˆй утвердиˆ, архиереˆи благолеˆпием святиˆтельства украсиˆ, монаˆшествующия к подвигоˆм доˆбраго течеˆния укрепиˆ, обиˆтель твоюˆ и вся граˆды и страныˆ доˆбре сохраниˆ, и веˆру святуˆю непороˆчну соблюстиˆ умолиˆ; мир весь предстаˆтельством твоиˆм умириˆ, от глаˆда и паˆгубы избаˆви ны, и от нападеˆния иноплемеˆнных сохраниˆ; стаˆрыя утеˆши, юˆныя настаˆви, безуˆмныя умудриˆ, вдовиˆцы помиˆлуй, сиротыˆ заступиˆ, младеˆнцы возрастиˆ, пленеˆнныя возвратиˆ, немощствуˆющия исцелиˆ; и вездеˆ теˆпле призываˆющия тя и с веˆрою притекаˆющия к тебеˆ и усеˆрдно припаˆдающия и моляˆщияся тебеˆ от всяˆких напаˆстей и бед ходаˆтайством твоиˆм свободиˆ. Молиˆ о нас Всещеˆдраго и Человеколюбиˆваго Христаˆ Боˆга наˆшего, да и в день страˆшнаго пришеˆствия Егоˆ шуˆияго стояˆния избаˆвит нас, и раˆдости святыˆх причаˆстники сотвориˆт, со всеˆми святыˆми, во веˆки векоˆв. Амиˆнь.
Величание
Величаˆем тя, святиˆтелю оˆтче наш Филиˆппе, и чтим святуˆю паˆмять твоюˆ, ты бо моˆлиши о нас Христаˆ Боˆга наˆшего.

Пресвятой Богородице, пред Ее иконой «Хлеˆбенная»
Сия икона, именуемая также «Запечной», явилась иноку Филиппу, будущему игумену Соловецкому и впоследствии митрополиту Московскому, когда он проходил послушание в монастырской пекарне.
Тропарь, глас 2-й *
А˜нгелом питаˆема во млаˆдости, Отроковиˆце, в плоть пречиˆстую Боˆга облеклаˆ есиˆ, И˜же Хлеб спасеˆния миˆрови явиˆся, Тя же Пещь Хлебоподаˆтельную показаˆ, и Небеˆсную Питаˆтельницу роˆда наˆшего.
Кондак, глас 3-й
О˜браз Твой, Владыˆчице, благоговеˆйно почитаˆем, знаˆмение чуˆдно Твоегоˆ благоволеˆния: Ты бо живоноˆсный плод, Христаˆ, предиˆвно возрастиˆла есиˆ, в снедь спасиˆтельную люˆдем таˆинственно даˆвшаго Себеˆ. Тем благодаряˆще вопиеˆм Ти: раˆдуйся, безсмеˆртныя трапеˆзы Прозябеˆние.
Величание
Величаˆем Тя, Пресвятаˆя Деˆво, Богоизбраˆнная Отроковиˆце, и чтим оˆбраз Твой святыˆй, иˆмже тоˆчиши исцелеˆния всем с веˆрою притекаˆющим.
Святителю Маркеллу,
архиепископу Воˆлогодскому, игумену Соловецкому *
22 марта / 4 апреля и 7/20 августа.
Тропарь, глас 4-й
В лиˆце святыˆх Соловеˆцких сияˆя, премуˆдр настаˆвник иˆноком явиˆлся есиˆ, и светиˆльник свеˆтел во архиереˆех, оˆтче наш святиˆтелю Маркеˆлле, молиˆ о нас, любоˆвию чтуˆщих паˆмять твоюˆ.
Кондак, глас 8-й
Благодаˆть паˆстырства свыˆше от Боˆга приеˆм предвозвещеˆнием небеˆсным учиˆтеля твоегоˆ Иринаˆрха, обиˆтели Соловеˆцтей во игуˆменстве доˆбре послужиˆв, Цеˆркви же Воˆлогодстей во святиˆтельстве, о благочеˆстии ревнуˆя. Покланяˆемся мощеˆм твоиˆм, Маркеˆлле всеблажеˆнне, и паˆмять твоюˆ свеˆтло праˆзднуем.
Молитва
О пречестныˆй и преслаˆвный оˆтче Маркеˆлле! Паˆстырю доˆбрый, служиˆтелю Христоˆв благоговеˆйный, слаˆвы Соловеˆцкия обиˆтели лучеˆ неугасиˆмая, и архиереˆев соˆнма украшеˆние всесвеˆтлое! От юˆности добродеˆтелей мноˆгих испоˆлнився, плаˆменем Божеˆственныя любвеˆ возжжеˆн, в паˆстырстем зваˆнии веˆрно подвизаˆлся есиˆ, наставляˆя иˆноков на путиˆ спасеˆния, и Цеˆркви Воˆлогодстей мноˆга леˆта доˆблественне послужиˆл есиˆ попечеˆнием о слаˆве Боˆжии и благонраˆвии пасоˆмых. По преставлеˆнии же твоеˆм ко Гоˆсподу, честныˆя моˆщи твояˆ воспитаˆвшая тя обиˆтель Соловеˆцкая прияˆт духоˆвно раˆдуяся, молиˆтвенника тя у Престоˆла Боˆжия обреˆтши. Ныˆне в присносуˆщней слаˆве О˜тчей пребываˆя, испросиˆ у Царяˆ цаˆрствующих мир обиˆтели твоеˆй, от напаˆстей ограждеˆние, и от всяˆких бед и обстояˆний избавлеˆние; всем же правослаˆвным христиаˆном вся благаˆя и ко спасеˆнию полеˆзная. Посещеˆнии небеˆсными твоиˆми утверждаˆй нас во всяˆкой добродеˆтели, утешаˆя в неˆмощех, поˆмощь подаваˆя в скоˆрбех; и иˆмже иˆмаши дерзновеˆнием низводиˆ на ны благодаˆть Боˆжию, возжигаˆя реˆвность о Христеˆ в сердцаˆх наˆших: да благочеˆстно на землиˆ пожиˆвше, и со усеˆрдием Боˆгу порабоˆтавше, сподоˆбимся и в жиˆзни буˆдущей с тобоˆю воспеваˆти Всесвятуˆю Троˆицу, Отцаˆ и Сыˆна и Святаˆго Дуˆха, во веˆки векоˆв. Амиˆнь.
Величание
Величаˆем тя, святиˆтелю оˆтче наш Маркеˆлле, и чтим святуˆю паˆмять твоюˆ, ты бо моˆлиши о нас Христаˆ Боˆга наˆшего.
Преподобному Иринарху, игумену Соловецкому
17/30 июля.
Тропарь, глас 4-й
Поˆстническое по Боˆзе житиеˆ возлюбиˆв, вся плотскаˆя мудроваˆния дуˆху покориˆл есиˆ, и воздержаˆнием страˆсти умертвиˆл есиˆ, во трудеˆх, и бдеˆниих, и молиˆтвах оˆбраз быв добродеˆтели: тем монаˆшескаго житияˆ настаˆвник показаˆлся есиˆ, оˆтче преподоˆбне Иринаˆрше, молиˆ Христаˆ Боˆга спастиˆся душаˆм наˆшим.
Другой тропарь, глас 8-й
Боˆдростию умаˆ жизнь твоюˆ управляˆя, прилежаˆнием Боˆга взыскуˆя, отонуˆдуже и стаˆду монаˆхов предстаˆтель показаˆлся есиˆ, и благодаˆть приеˆм целиˆти дуˆши и телесаˆ приходяˆщим с веˆрою к честныˆм мощеˆм твоиˆм, Иринаˆрше, оˆтче наш, молиˆ Христаˆ Боˆга спастиˆся душаˆм наˆшим.
Кондак, глас 8-й
Чистотоˆю душеˆвною Божеˆственныя благодаˆти даˆры стяжаˆв, блажеˆнную жизнь совершиˆл есиˆ, и путь ко спасеˆнию всем указаˆл есиˆ, и богомуˆдрый начаˆльник монаˆхов явиˆлся есиˆ: теˆмже имеˆя дерзновеˆние ко Святеˆй Троˆице, поминаˆй нас, чтуˆщих паˆмять твоюˆ, да зовеˆм ти: раˆдуйся, преподоˆбне Иринаˆрше, монаˆшествующих похвалоˆ.
Молитва
О преподоˆбне оˆтче Иринаˆрше, угоˆдниче Боˆжий и молиˆтвенниче о душаˆх наˆших! Услыˆши нас, ныˆне моляˆщихся тебеˆ, яˆко имуˆщему дерзновеˆние ко Гоˆсподу, да подаˆст нам вся яˆже на поˆльзу в сем житииˆ наˆшем, и во уготовлеˆние к веˆчней жиˆзни. Буˆди нам настаˆвник в духоˆвнем жиˆтельстве, утиˆшитель буˆри страстеˆй, помоˆщник в скоˆрбех, и застуˆпник от враг невиˆдимых, борюˆщих ны: да и мы, богоугоˆдно прешеˆдше поˆприще сеяˆ жиˆзни, буˆдем наслеˆдницы Цаˆрствия Небеˆснаго, и сподоˆбимся вкуˆпе с тобоˆю слаˆвити Отцаˆ, и Сыˆна, и Святаˆго Дуˆха, во веˆки векоˆв. Амиˆнь.
Величание
Ублажаˆем тя, преподоˆбне оˆтче наш Иринаˆрше, и чтим святуˆю паˆмять твоюˆ, настаˆвниче монаˆхов, и собесеˆдниче А˜нгелов.
Преподобному Елеазару А˜нзерскому
13/26 января.
Тропарь, глас 3-й
Отвеˆрг плоˆти тлеˆнная, нетлеˆнных потщаˆлся есиˆ достиˆгнути, и миˆра удалиˆвся, вселиˆлся есиˆ в морскиˆй оˆстров, и на нем усеˆрдно мноˆга леˆта Гоˆсподеви порабоˆтал есиˆ, сегоˆ раˆди и даˆры прозреˆния и чудеˆс обогатиˆлся есиˆ, оˆтче преподоˆбне Елеазаˆре, Христаˆ Боˆга молиˆ дароваˆти нам мир и веˆлию миˆлость.
Кондак, глас 1-й
Я˜ко лучуˆ тя соˆлнечную, Христоˆс показаˆ, преподоˆбне, сияˆющу во странеˆ примоˆрстей чудеˆс благодаˆтию: уставляˆеши бо плаˆвающим тишинуˆ морскуˆю, веˆрою моляˆщимся тебеˆ и вопиюˆщим: раˆдуйся, Елеазаˆре оˆтче наш, страныˆ Беломоˆрския похвалоˆ и утверждеˆние.
Молитва
О преподоˆбне оˆтче наш Елеазаˆре, богоизбраˆнный начаˆльниче и основаˆтелю безмоˆлвнаго иˆноческаго житияˆ в пустыˆни А˜нзерстей, дароваˆнной ти миˆлостию цареˆвою, суˆщия раˆди в тебеˆ благодаˆти пророˆческия! Моˆлим тя мы смиреˆннии и недостоˆйнии: испросиˆ, угоˆдниче Боˆжий, у Вседержиˆтеля Боˆга, в Троˆице покланяˆемаго, Емуˆже в дерзновеˆнии с лиˆки святыˆх предстоиˆши, да даˆрует странеˆ наˆшей мир и утверждеˆние, на врагиˆ побеˆду и одолеˆние, Цеˆрквам благостояˆние, и всем люˆдем тишинуˆ и благодеˆнствие, и изобиˆлие плодоˆв земныˆх. Угасиˆ молиˆтвами твоиˆми разжжеˆнныя на ны стреˆлы диаˆвольския, да не прикоˆснется нам злоˆба грехоˆвная, да благочеˆстно скончаˆвше вреˆменное житиеˆ, сподоˆбимся наслеˆдовати Цаˆрствие Небеˆсное, и куˆпно с тобоˆю слаˆвити Отцаˆ, и Сыˆна, и Святаˆго Дуˆха, во веˆки векоˆв. Амиˆнь.
Величание
Ублажаˆем тя, преподоˆбне оˆтче наш Елеазаˆре, и чтим святуˆю паˆмять твоюˆ, настаˆвниче монаˆхов, и собесеˆдниче А˜нгелов.
Преподобному И˜ову А˜нзерскому *
6/19 марта и 29 мая / 11 июня.
Тропарь, глас 5-й
Показаˆвый оˆбраз добродеˆтелей, весь страˆха Боˆжия и Дуˆха Свяˆта испоˆлнен бысть, преподоˆбне оˆтче И˜ове, безмоˆлвия иˆстинный рачиˆтель явиˆлся есиˆ; Страстеˆм Госпоˆдним покланяˆяся, иˆмже и обиˆтель воздвиˆгл есиˆ во отоˆце А˜нзерстем, пустынножиˆтелей настаˆвниче, молиˆ Христаˆ Боˆга спастиˆся душаˆм наˆшим.
Кондак, глас 8-й
Любоˆвь Христоˆву в сеˆрдце стяжаˆв, еяˆже раˆди мноˆги скоˆрби претерпеˆвый, пристаˆнище обреˆл есиˆ в морстеˆм отоˆце, преподоˆбнаго Елеазаˆра завеˆтов веˆрный прееˆмник явиˆлся есиˆ; покроˆвом Боˆжия Маˆтере осеняˆемый, достоблажеˆнне оˆтче И˜ове, поминаˆй нас чтуˆщих святуˆю паˆмять твоюˆ.
Молитва
О преподоˆбне и богоноˆсне оˆтче наш И˜ове, пустыˆни А˜нзерския безмоˆлвный обитаˆтелю, обеˆтов монаˆшеских иˆстинный ревниˆтелю, А˜нгелов любеˆзный собесеˆдниче, иˆноков в Боˆзе веˆрный настаˆвниче! Чуˆдно житиеˆ твоеˆ, неисчиˆслими поˆдвизи твоиˆ, веˆлие пред Боˆгом дерзновеˆние твоеˆ! Моˆлим тя, избраˆнниче Христоˆв: посетиˆ немощствуˆющия дуˆши наˆша, простриˆ о нас теˆплую к Боˆгу молиˆтву твоюˆ, оградиˆ заступлеˆнием твоиˆм обиˆтель, тебеˆ во изгнаˆнии прииˆмшую, и на поˆдвиг безмоˆлвия тебеˆ вдохновиˆвшую. Ты неустаˆнно в покаяˆнном плаˆчи пребываˆвый, поучаˆя браˆтию, яˆко сиеˆ есть ключ к Цаˆрству Небеˆсному, помозиˆ нам, погибаˆющим в нечуˆвствии и окаяˆнстве, твоиˆм благодаˆтным предстаˆтельством отвеˆргнутися всяˆкия грехоˆвныя сквеˆрны, и плодыˆ иˆстиннаго покаяˆния Гоˆсподу принестиˆ. Ты украсиˆвый собоˆю сонм иˆноков соловеˆцких, украсиˆ наˆше скуˆдное житиеˆ, призываˆя на нас благословеˆние Боˆжие, да остаˆвивше вся доˆлу влекуˆщая, обратиˆм мыˆсленнеи оˆчи своиˆ к Боˆгу, и иˆстинных небеˆсных благ насладиˆмся. О досточуˆдне И˜ове, во смиреˆнии твоеˆм возвелиˆчивыйся, и нищетоˆю твоеˆю обогатиˆвыйся! Умолиˆ Христаˆ Боˆга смиреˆнием дуˆши наˆша украсиˆти, оскудеˆвшая сердцаˆ наˆша небеˆсными дароваˆнии испоˆлнити. Сподоˆби нас нищетуˆ Христоˆву возлюбиˆти, и стяжаˆния едиˆнаго Дуˆха Святаˆго в сеˆрдце своеˆм приˆсно желаˆти. Ты до концаˆ заˆповедь Боˆжию о любвиˆ испоˆлнивый, безмеˆрную любоˆвь к люˆдем до послеˆдняго вздоˆха в сеˆрдце носиˆвый, недуˆгующим и страˆждущим со усеˆрдием веˆлиим выˆну служиˆвый, научиˆ и нас сей вяˆщшей добродеˆтели; умолиˆ Гоˆспода Иисуˆса Христаˆ, да излиеˆт от приснотекуˆщаго истоˆчника Своеяˆ Божеˆственныя любвеˆ в обнищаˆвшая сердцаˆ наˆша, да не тоˆкмо постоˆм и бдеˆнием, молиˆтвою и коленопреклонеˆнием, но наипаˆче незлоˆбием и всепрощеˆнием, друг друˆга неˆмощей ношеˆнием приклониˆм к себеˆ милосеˆрдие Гоˆспода, И˜же есть всесовершеˆнная Любоˆвь, и в Цаˆрство Небеˆсное, Цаˆрство веˆчныя раˆдости, благодаˆтию Егоˆ вниˆдем. Достоблажеˆнне И˜ове, молиˆтвенниче к Боˆгу усеˆрднейший и благоприяˆтнейший, глубиноˆю сердеˆчною сокровеˆнныя таˆйны Боˆжия созерцаˆти сподоˆбивыйся, научиˆ нас теˆплая и сокрушеˆнная молеˆния к Томуˆ простираˆти, неусыˆпно Боˆга пред очиˆма внуˆтреннима имеˆти, иˆмя Егоˆ сладчаˆйшее, яˆко неˆкое многоцеˆнное сокроˆвище, в сеˆрдце приˆсно благодаˆрно храниˆти. Моˆлим тя, преблагиˆй оˆтче, богоугоˆднаго житияˆ твоегоˆ раˆди сподоˆбившагося посещеˆния Маˆтере Боˆжия, и повелеˆние обиˆтель Распяˆтию Христаˆ Боˆга создаˆти от Неяˆ прииˆмшаго: испросиˆ нам твоеˆю благомоˆщною молиˆтвою Тояˆ заступлеˆние и покроˆв, да никогдаˆже остаˆвит нас всесиˆльная поˆмощь Цариˆцы Небеˆсныя. Поминаˆй обещаˆние твоеˆ, муˆдре, дуˆхом приˆсно с наˆми пребываˆти, не отлучаˆйся нас, раб твоиˆх, веˆрою тебеˆ моляˆщихся, и во благовреˆменную поˆмощь тя призываˆющих; молиˆ за обиˆтель сиюˆ, да процветеˆт в ней святыˆня Госпоˆдня, да не исчеˆзнут еяˆ сокровеˆннии в Боˆзе подвиˆжницы и молиˆтвенницы, да не умоˆлкнет глас воспеваˆющих Боˆга, Емуˆже слаˆва, честь и поклонеˆние во веˆки векоˆв. Амиˆнь.
Другая молитва
О преподоˆбне оˆтче И˜ове, предстаˆтелю наш к Боˆгу неусыˆпный, молиˆтвенниче о душаˆх наˆших дерзновеˆнный, пустыˆни А˜нзерския красотоˆ пресвеˆтлая, обиˆтели Распяˆтския сиˆло духоˆвная! Мноˆгими трудыˆ тя Боˆгу потрудиˆвшася, и на конеˆц житияˆ к лиˆку иˆноческому приобщиˆвшася, сподоˆби Пресвятаˆя Богороˆдица спасиˆтельным Страстеˆм Христоˆвым послужиˆти, гоˆру безмоˆлвну тобоˆю освятиˆвши, юˆже наречеˆ Голгоˆфу, вручиˆвши ти устроˆити обиˆтель скиˆтскую; оˆная же и процветеˆ чуˆдными поˆдвиги и поˆстническим житиеˆм твоиˆм и учениˆк твоиˆх, и благодаˆть почиˆ на ней, и слаˆва Небеˆсная облечеˆ юˆ. Поˆслежде же паˆки оправдиˆся иˆмя гореˆ сей за мноˆжество зде претерпеˆвших гонеˆния и смерть, веˆры Христоˆвы и праˆвды раˆди, и иˆна слаˆва муˆченическая осияˆ твоюˆ обиˆтель. Ныˆне востаˆвшей той от запустеˆния и поругаˆний, и миˆлостию Боˆжиею Томуˆ рабоˆтающей, идеˆже и святыˆя моˆщи твояˆ яˆко многоцеˆнное сокроˆвище во храˆме тобоˆю создаˆннем обретоˆшася, предстояˆще сей святыˆни, усеˆрдно моˆлим тя, достоблажеˆнне оˆтче: даждь нам Крестаˆ уˆмное зреˆние в себеˆ имеˆти, и благодареˆние сердеˆчное за ны распеˆншемуся Христуˆ Боˆгу; воскресеˆния надеˆжду и уповаˆние спасеˆния простираˆюще к Томуˆ, крест житияˆ своегоˆ взеˆмше, со всяˆким послушаˆнием шеˆствовати путеˆм Госпоˆдним, покаяˆния трудоˆм снискаˆти благодаˆть и дух любвеˆ Христоˆвы в душаˆх наˆших. И˜ночествующих сподоˆби поˆдвигом доˆбрым подвизаˆтися достоˆйно зваˆнию, и всем правослаˆвным испросиˆ в заˆповедех Боˆжиих хождеˆние, и исполнеˆние добродеˆтелей, и в неˆже ты безпреткновеˆнно вшел есиˆ, Цаˆрства Небеˆснаго приобщеˆния, дабыˆ и мы с тобоˆю таˆмо наслаждаˆлися Божеˆственныя слаˆвы, и воспеваˆли Всесвятуˆю Троˆицу, Отцаˆ и Сыˆна и Святаˆго Дуˆха, ныˆне и приˆсно, и во веˆки векоˆв. Амиˆнь.
Величание
Ублажаˆем тя, преподоˆбне оˆтче наш И˜ове, и чтим святуˆю паˆмять твоюˆ, настаˆвниче монаˆхов, и собесеˆдниче А˜нгелов.
Пресвятой Богородице в честь Ее явления
преподобному И˜ову А˜нзерскому *
18 июня / 1 июля.
Тропарь, глас 2-й
Явлеˆнием Твоиˆм, Пречиˆстая, И˜ову благоговеˆйну, гореˆ пустыˆнней А˜нзерстей Небеˆсное благословеˆние дадеˆся, и еˆже ноˆвая Голгоˆфа наречеˆние, и основаˆние обиˆтели Распяˆтию Госпоˆдню положиˆся. Тем благодаˆрственная воспеваˆем Ти, Животодаˆвца Маˆти.
Кондак, глас 3-й
Днесь Неˆбо землиˆ А˜нзерстей диˆвно приклониˆся Маˆтере Боˆжия светозаˆрным снизхождеˆнием: посещаˆет тя, достоблажеˆнне И˜ове, Небеˆсная Цариˆца со Елеазаˆром преподоˆбным, попечеˆнию Твоемуˆ вручаˆет гоˆру свящеˆнную Голгоˆфу, и Распяˆтскую обиˆтель устроˆити в ней повелеваˆет. Сегоˆ раˆди воспеваˆем ти: раˆдуйся, преподоˆбне оˆтче И˜ове, таковыˆя благодаˆти сподоˆбивыйся.
Молитва
О Пресвятаˆя Владыˆчице Богороˆдице, Маˆти Гоˆспода наˆшего, распеˆншагося за ны, и дароваˆвшаго нам веˆчную жизнь, Иисуˆса Христаˆ! Веˆмы Твоюˆ благодаˆть и богаˆтство любвеˆ Твоеяˆ к роˆду человеˆчу: яˆко приˆсно заступаˆеши ны, и милосеˆрдием Твоиˆм покрываˆеши, наипаˆче же подвизаˆющимся поˆдвигом доˆбрым всесиˆльную поˆмощь Твоюˆ подаеˆши. Теˆмже уˆбо и безмоˆлвней пустыˆни А˜нзерстей явиˆла есиˆ дреˆвле миˆлость Своюˆ всесвеˆтлым посещеˆнием, дароваˆвши иˆмя гореˆ сей Голгоˆфа, озариˆвши юˆ сияˆнием благодаˆти, и избраˆнника Твоегоˆ преподоˆбнаго И˜ова подвиˆгши к созидаˆнию обиˆтели во слаˆву Креˆстныя жеˆртвы Сыˆна Твоегоˆ и Боˆга. Се, ныˆне мы сподоˆбльшиися жиˆтельствовати во святеˆй гореˆ сей, и паˆмять творяˆще Твоегоˆ снизхождеˆния, благодаˆрне припаˆдающе Ти, вопиеˆм: Пречиˆстая Деˆво, приˆзри на уединеˆнный морскиˆй отоˆк сей, и на обиˆтель Тобоˆю благословеˆнную, не остаˆви юˆ Твоиˆм Небеˆсным попечеˆнием, сохраняˆй во благоухаˆнии миˆра Христоˆва, утверждаˆй труждаˆющихся в ней в поˆдвизе креˆпце, да глаˆса Госпоˆдня послуˆшающе, во след Егоˆ безпреткновеˆнно шеˆствуем в достижеˆние обновлеˆнныя жиˆзни; да от Живоноˆснаго Крестаˆ Госпоˆдня сиˆлу почерпаˆюще, крест иˆноческаго деˆлания и пустынножиˆтия достоˆйно до концаˆ держиˆм, взираˆюще на воздаяˆние, и в подражаˆние Христуˆ возшеˆдше киˆйждо на своюˆ голгоˆфу, да совершиˆм своеˆ спасеˆние, и уˆзрим свет Божеˆственныя слаˆвы, и восприиˆмем раˆдость воскресеˆния. О Маˆти Боˆжия Преблагословеˆнная, посещаˆй и впредь нас Твоиˆм богоподоˆбным милосеˆрдием, оживотворяˆй дыхаˆнием непрестаюˆщия Твоеяˆ любвеˆ, воздвизаˆй на поˆмощь нам святыˆх, и в пеˆрвых преподоˆбных И˜ова и Елеазаˆра, с ниˆмже вкуˆпе и бе чуˆдное Твоеˆ явлеˆние, да тех молиˆтвенным предстаˆтельством, наипаˆче же Твоиˆм Божеˆственным благоутроˆбием, сподоˆбимся обетоваˆннаго нам Цаˆрства и безконеˆчнаго блажеˆнства, благоволеˆнием Отцаˆ, и Сыˆна, и Святаˆго Дуˆха. Амиˆнь.
Величание
Величаˆем Тя, Пресвятаˆя Деˆво, Богоизбраˆнная Отроковиˆце, и чтим еˆже во отоˆце А˜нзерстем преслаˆвное явлеˆние Твоеˆ.
Преподобномученику И˜ову У˜щельскому
5/18 августа и 3/16 ноября.
Тропарь, глас 8-й *
Обиˆтель Соловеˆцкую остаˆвив, в пустыˆню же изшеˆд, поревноваˆл есиˆ веˆре Аврааˆмлей, терпеˆнию же И˜овлю: не убояˆлся бо есиˆ даˆльныя страныˆ, в неˆйже водвориˆвся, обиˆтель Христоˆва Рождестваˆ создаˆл есиˆ, идеˆже положиˆл есиˆ по браˆтии дуˆшу твоюˆ, преподоˆбне И˜ове, оˆтче наш, теˆмже не престаˆни Христуˆ молиˆтися за ны.
Молитва
Преподоˆбне оˆтче наш И˜ове, молиˆтвою твоеˆю, и веˆрою, и любоˆвию, и чистотоˆю сеˆрдца ещеˆ на землиˆ во обиˆтель предвеˆчнаго Боˆга Слоˆва дуˆшу твоюˆ устроˆивый, и меˆчным от разбоˆйник усечеˆнием главыˆ твоеяˆ житиеˆ запечатлеˆвый, по отшеˆствии же твоеˆм от земныˆх наипаˆче к Боˆгу приблиˆживыйся, но и от нас дуˆхом любвеˆ твоеяˆ не отступиˆвый, и честныˆя твояˆ моˆщи, яˆко сосуˆд благодаˆти поˆлный, нам остаˆвивый. Веˆлие имеˆя дерзновеˆние ко Всемиˆлостивому Владыˆце, молиˆ Егоˆ спастиˆ ны веˆрующия и к тебеˆ с любоˆвию и теˆплою молиˆтвою притекаˆющия. Испросиˆ нам от великодаровиˆтаго Боˆга наˆшего всяˆкий дар, коемуˆждо благопотреˆбен во спасеˆние, веˆры непороˆчны соблюдеˆние, градоˆв наˆших утверждеˆние, миˆра умиреˆние, от нашеˆствия иноплемеˆнных избавлеˆние, от глаˆда и паˆгубы сохранеˆние, младеˆнцем воспитаˆние, юˆным наставлеˆние, сиротаˆм и вдовиˆцам заступлеˆние, скорбяˆщим утешеˆние; по моˆрю плаˆвающим, хлаˆдныя пустыˆни и теˆмныя деˆбри преходяˆщим веˆрное ко пристаˆнищу приведеˆние; недуˆгующим исцелеˆние, бесныˆм от деˆмонскаго нашеˆствия свобождеˆние, паˆдшим во грехиˆ покаяˆние и возстаˆние, от Цеˆркве Христоˆвы отпаˆдшим вразумлеˆние и на путь спасеˆния возвращеˆние, подвизаˆющимся укреплеˆние, благодеˆлающим в деˆлех благиˆх преспеˆяние и благословеˆние, отходяˆщим от сегоˆ вреˆменнаго житияˆ к веˆчному благоˆе напуˆтствие, отшеˆдшим блажеˆнное упокоеˆние. О свящеˆнная главоˆ! Посетиˆ меˆсто сиеˆ святоˆе, дреˆвле кроˆвию твоеˆю честноˆю обагреˆнное и омовеˆнное; соблюдиˆ и укрепиˆ молиˆтвами твоиˆми обиˆтель твоюˆ, разшириˆ юˆ, украсиˆ добродеˆтельми жиˆтельствующих в ней, и вся притекаˆющия к тебеˆ доˆбре сохраниˆ во веˆки векоˆв. Амиˆнь.
Другая молитва
О преподоˆбне и богоноˆсне оˆтче наш И˜ове! Веˆлие имеˆя к Боˆгу дерзновеˆние, молиˆся непрестаˆнно о всех нас, занеˆ буˆря мноˆгих бед и скорбеˆй обдержиˆт ны: се бо недуˆзи телеˆснии, болеˆзни душеˆвныя, приражеˆния враˆжия обуреваˆют ны; хоˆдит бо враг наш, искиˆй когоˆ поглотиˆти. Мы же о спасеˆнии наˆшем нерадяˆще, неˆсмы достоˆйни нижеˆ воззреˆти на высотуˆ Небеˆсную, ни Гоˆспода в поˆмощь своюˆ призваˆти. Но ты буˆди нам помоˆщник во спасеˆние скоˆрый, и от зол избаˆвитель неодолиˆмый. Подаˆждь нам паˆмять смеˆртную, слеˆзы покаяˆния и надеˆжду спасеˆния, да не во отчаˆяние впадеˆм, нижеˆ деˆрзостным на милосеˆрдие Боˆжие уповаˆнием, во гресеˆх же пребываˆнием, в конеˆц себеˆ погубиˆм. Но да буˆдет нам паˆмять грехоˆв наˆших во истоˆчник теˆплых слез и сокрушеˆния сердеˆчнаго; милосеˆрдие же Боˆжие и благодаˆть Егоˆ во спасеˆние наˆше молиˆтвами твоиˆми да подаˆстся нам, твоиˆм чаˆдом, во веˆки векоˆв. Амиˆнь.
Другая молитва
О преподоˆбне и богоноˆсне оˆтче наш И˜ове! Предстояˆ Престоˆлу Пресвятыˆя Троˆицы, молиˆся непрестаˆнно о велиˆцей держаˆве Россиˆйстей и нароˆде еяˆ, о святеˆй Цеˆркви наˆшей, и всех правослаˆвных христиаˆнех: да хоˆдим киˆйждо достоˆйно зваˆния наˆшего, в неˆмже зваˆни быˆхом; и да буˆдет земляˆ наˆша земляˆ добраˆ, и вси живуˆщии на ней род избраˆн, цаˆрское свящеˆние, языˆк свят, люˆдие обновлеˆния, ныˆне и приˆсно, и во веˆки векоˆв. Амиˆнь.

Величание
Величаˆем тя, преподобномуˆчениче И˜ове, и чтим честнаˆя страдаˆния твояˆ, яˆже за Христаˆ претерпеˆл есиˆ.
Преподобному Диодоˆру,
начальнику пустыни Юрьевой горы
27 ноября / 10 декабря.
Тропарь, глас 2-й
Желаˆнием духоˆвным распалиˆвся, мятеˆж мирскиˆй отриˆнув, ко едиˆному Боˆгу любоˆвию прилепиˆся, и Тогоˆ вседуˆшне взыскуˆя, во внуˆтреннюю пустыˆню отыˆде, при водаˆх вселиˆся, идеˆже в слезаˆх и трудеˆх пребываˆя многолеˆтное вреˆмя, в терпеˆнии мноˆзе житиеˆ аˆнгельское проходиˆл есиˆ в наставлеˆнии Божеˆственнаго раˆзума. Стаˆдо иˆнок собраˆ, муˆдре, иˆхже посещаˆя не остаˆви, Диодоˆре преподоˆбне оˆтче наш, Пресвятеˆй Троˆице моляˆся от зол всяˆческих избаˆвити, и спастиˆ дуˆши наˆша.
Другой тропарь, глас 4-й
Я˜ко светозаˆрная звездаˆ, в сеˆверных странаˆх возсияˆл есиˆ: измлаˆда Христаˆ возлюбиˆ, остаˆвил дом и родиˆтелей своиˆх, и дошеˆд Богоспасаˆемыя обиˆтели Соловеˆцкия, и таˆмо иˆноческий оˆбраз восприяˆти сподоˆбился есиˆ, и достиˆже Ю˜рьевой горыˆ, на неˆйже обиˆтель и пречестныˆй храм Живоначаˆльныя Троˆицы воздвиˆгл есиˆ, и собраˆв иˆнок мноˆжества, и сподоˆбился есиˆ посещеˆния и явлеˆния о Христеˆ и собесеˆдования преподоˆбнаго Александра Ошевеˆнскаго, с ниˆмже, преподоˆбне оˆтче наш Диодоˆре, у Христаˆ Боˆга испросиˆ правослаˆвным христиаˆном здраˆвие и спасеˆние, и душаˆм наˆшим веˆлию миˆлость.
Кондак, глас 2-й
От юˆности, преподоˆбне, плотскуˆю воˆлю в постеˆх и молиˆтвах истончиˆл есиˆ, крест свой взем, Христоˆви послеˆдовал есиˆ: теˆмже к выˆшним течеˆнием раˆдостно устремиˆл есиˆ себеˆ, идеˆже со всеˆми святыˆми Троˆице Святеˆй предстоиˆши; но и ныˆне стаˆдо своеˆ посещаˆя, поминаˆй чтуˆщих пречестнуˆю паˆмять твоюˆ, да вси благодаˆрно вопиеˆм ти: раˆдуйся, богомуˆдре Диодоˆре, настаˆвниче наш пустыˆнный.
Другой кондак, глас 2-й
Поˆстническое и равноаˆнгельское житиеˆ на землиˆ пожиˆл есиˆ, преподоˆбне, от юˆности послеˆдовав Христуˆ, и Тогоˆ крест на раˆмо взем, послеˆдовал есиˆ, остаˆвив тлеˆнное и влекуˆщее мудроваˆние, и бесоˆв посрамиˆл есиˆ, выˆшняя селеˆния на небесеˆх раˆдостно получиˆл есиˆ, идеˆже ныˆне Святеˆй Троˆице предстоиˆши, молиˆ о нас, почитаˆющих паˆмять твоюˆ, и веˆрно тебеˆ вопиюˆщих: раˆдуйся, преподоˆбне Диодоˆре оˆтче наш.
Молитва
О преподоˆбне и достоблажеˆнне Диодоˆре, оˆтче наш, поˆстниче терпеливодуˆшный, безмоˆлвия рачиˆтелю предоˆблий, учиˆтелю духоˆвный спастиˆся хотяˆщим, разрешиˆтелю тлетвоˆрных страстеˆй незлоˆбивый, молиˆтвенниче о биюˆщих тя безвиˆнно Христоподоˆбный, прозорлиˆвства пророˆческаго испоˆлненный, предвозглаˆсная о буˆдущих благиˆх цевниˆце, адамаˆнте веˆры во Христаˆ несекоˆмый, стоˆлпе терпеˆния незыˆблемый, заˆповедей Творцаˆ своегоˆ благопослушлиˆвый совершиˆтелю, плотоноˆсный А˜нгеле, и Дуˆха Святаˆго вместиˆлище благоухаˆнное, жиˆтелю пустыˆнный несумниˆтельный, смиренномуˆдрый Небеˆсный человеˆче, и сожиˆтелю гоˆрним чиноначаˆлием! Ты кроˆтостию дуˆха кроˆтких зеˆмлю наслеˆдовал есиˆ, друг же и угоˆдник в Троˆице слаˆвимому Боˆгу наˆшему явиˆлся есиˆ, И˜же и благоизвоˆли. Веˆмы бо, преподоˆбне, каˆко Бог изобиˆльно от раˆки твоеяˆ чудеˆсному дождюˆ веˆрным кропиˆти повелеˆ. К тебеˆ уˆбо припаˆдающе, любеˆзно моˆлим тя, угоˆдниче досточуˆдный: не престаˆй моляˆся Пресвятеˆй и Живоначаˆльней Троˆице, да низпоˆслет странеˆ наˆшей тишинуˆ и мир, на врагиˆ побеˆду и одолеˆние, Цеˆрквам же соглаˆсие, и всем люˆдем смиренномуˆдрие и изобиˆлие благиˆх. Угасиˆ, блажеˆнне, молиˆтвами твоиˆми паряˆщия на ны разжжеˆнныя бесоˆвския стреˆлы, да не прикоˆснется нам злоˆба грехоˆвная; и всем всегдаˆ миˆлостивное даˆруй. Приˆзри и на мя недостоˆйнаго: свяˆзан бо есмь люˆте плениˆцами прегрешеˆний моиˆх, и в пучиˆну страˆстнаго моˆря влекоˆмь (увыˆ мне!) неодержаˆнно. Сегоˆ раˆди прилеˆжно молюˆ святыˆню твоюˆ, пребогаˆте, и припаˆдаю к тебеˆ со слезаˆми, глагоˆля: предстаˆни ми на путиˆ напаˆсти моеяˆ, растоˆргни уˆзы, отжениˆ страˆсти, ослаˆби от грехоˆвных вериˆг, избаˆви мя от належаˆщия скоˆрби и от всяˆкаго зла, да не сведеˆн буˆду по делоˆм моиˆм в снедь люˆтому миродеˆржцу врагуˆ; разрешиˆ мя от болеˆзненных соуˆз, и спасеˆние даˆруй ми, яˆко да спасаˆемь молиˆтвами твоиˆми, воспоюˆ и прослаˆвлю от всеяˆ виˆдимыя и невиˆдимыя тваˆри в Троˆице слаˆвимаго Боˆга, Отцаˆ и Сыˆна и Святаˆго Дуˆха, ныˆне и в безконеˆчныя веˆки векоˆв. Амиˆнь.
Другая молитва
О преслаˆвный, богоукрашеˆнный, пресвеˆтлый светиˆльниче, Небеˆснаго Цаˆрствия наслеˆдниче, безмоˆлвия рачиˆтелю всеизряˆдный, трудополоˆжниче терпеливодуˆшный! Ты дреˆвле неплоˆдную, ныˆне же тобоˆю новопросвещеˆнную Ю˜рьеву гоˆру свеˆтом Христоˆвым озариˆл есиˆ, на неˆйже и святуˆю обиˆтель воздвиˆгл есиˆ, и богоугоˆдными твоиˆми трудыˆ и поˆдвиги, разлиˆчными доброˆтами и благолеˆпием сиюˆ украсиˆл есиˆ, и честныˆм твоиˆм и чудотвоˆрным и цельбоноˆсным мощеˆм внутрь цеˆркве Живоначаˆльныя Троˆицы покровеˆнным положиˆтися извоˆлил есиˆ, и теˆми странуˆ сиюˆ освятиˆл есиˆ, и бесоˆвския полкиˆ из неяˆ изгнаˆл есиˆ. Помозиˆ мне греˆшному, о всеблажеˆнне, Дуˆха Святаˆго благодаˆтию путь житияˆ спасиˆтельно шеˆствовати, просветиˆ омрачеˆнную дуˆшу моюˆ зареˆю богодароваˆнныя ти благодаˆти, даˆруй ми богаˆтно неболеˆзненным жиˆтельством пожиˆти, покажиˆ вход невозбраˆнен во ограˆду веˆчнаго пребываˆния, сохраниˆ блуждаˆющаго в пустыˆни житеˆйстей, отжениˆ от сеˆрдца моегоˆ душетлиˆтельную поˆхоть, очиˆсти сквеˆрну грехоˆвную молиˆтвами твоиˆми, яˆзвы исцелиˆ, и спасеˆние даˆруй, да веˆсело зовуˆ ти спасаˆемь: раˆдуйся, преподоˆбне Диодоˆре оˆтче наш, светиˆло незаходиˆмаго свеˆта, свеˆтло сияˆющая звездоˆ пресвеˆтлая, в сияˆ послеˆдняя временаˆ в сеˆверных странаˆх возсияˆвшая; раˆдуйся, странеˆ Россиˆйстей велиˆкое на супостаˆты поможеˆние и заступлеˆние, во бранеˆх креˆпкое одолеˆние; раˆдуйся, непоколебиˆмый благочеˆстия стоˆлпе, иˆноческих предаˆний твеˆрдый храниˆтелю, и иˆноком настаˆвниче духоˆвный; раˆдуйся, креˆпкий адамаˆнте, и страˆшный бесоˆм прогониˆтелю и победиˆтелю; раˆдуйся, граˆду наˆшему и богоздаˆнней твоеˆй обиˆтели свеˆтлая доброˆто, и Отеˆчеству твоемуˆ похвалоˆ веˆчная и непрестаˆнная. Сподоˆби уˆбо и менеˆ всяˆкия раˆдости, и Небеˆснаго Цаˆрствия быˆти причаˆстника, ныˆне и приˆсно, и во веˆки векоˆв. Амиˆнь.
Величание
Ублажаˆем тя, преподоˆбне оˆтче наш Диодоˆре, и чтим святуˆю паˆмять твоюˆ, настаˆвниче монаˆхов, и собесеˆдниче А˜нгелов.
Преподобным Иоанну и Лоˆнгину Я˜ренгским
3/16 июля.
Тропарь, глас 8-й
Я˜ко звеˆзды многосвеˆтлыя от юˆности возсияˆвше, осветиˆли естеˆ сердцаˆ веˆрных пренесеˆнием честныˆх мощеˆй ваˆших; добродеˆтельми чудеˆс ваˆших, во плоˆти яˆко бо А˜нгели на землиˆ показаˆстеся; пощеˆнием насаждеˆни быˆсте, яˆко дреˆво при водаˆх воздержаˆния, напоеˆни струяˆми слез ваˆших, и сквеˆрну омыˆсте: сегоˆ раˆди явиˆстеся прияˆтелище Боˆжия Дуˆха, Иоаˆнне и Лоˆнгине, молиˆте Христаˆ Боˆга спастиˆся душаˆм наˆшим.
Кондаˆк, глас 8-й
Явиˆстеся светиˆльницы всесвеˆтлии, во плоˆти А˜нгели, яˆко животаˆ дреˆво раˆйское, пощеˆнием, и бдеˆнием, и веˆрою возращаˆеми, процвелиˆ естеˆ. Молиˆтвами своиˆми Небеˆсную благодаˆть приеˆмше, враˆчеве же креˆпцыи яˆвльшеся, исцеляˆете недуˆжныя и дуˆши с веˆрою прибегаˆющих к мощеˆм ваˆшим, чудотвоˆрцы слаˆвнии, Иоаˆнне и Лоˆнгине. Сегоˆ раˆди вси веˆрою и любоˆвию вопиеˆм: раˆдуйтеся, Помоˆрстей странеˆ похвалоˆ и утверждеˆние.
Молитва
О святиˆи и праˆведнии Иоаˆнне и Лоˆнгине, угоˆдницы Христоˆвы и чудотвоˆрцы преслаˆвнии! Вы в поˆстничестве и в деˆлех благочеˆстия на землиˆ подвизаˆвшеся, Боˆгу угодиˆсте, таˆже яˆко два светиˆла свеˆтлая по смеˆрти в миˆре просияˆли естеˆ, и веˆрныя вся чудесыˆ ваˆшими аˆки свеˆтлою лучеˆю просвещаˆете. Теˆмже застуˆпницы наˆши теˆплии на Небесиˆ показаˆстеся, и ныˆне мноˆги в скоˆрбех суˆщия, и в бедаˆх страˆждущия, и погиˆбнути имуˆщия, здраˆвы сохраняˆете молиˆтвами ваˆшими. И яˆкоже преˆжде, деˆрзостне мощеˆй ваˆших коснуˆвшияся внезаˆпу отриˆнувше и разслаблеˆнием наказаˆвше, прикосновеˆнием святыˆх мощеˆй тыˆя помиˆловасте, таˆко и до днесь предиˆвная чудесаˆ во всем миˆре от меˆста положеˆния многоцелеˆбных мощеˆй ваˆших содеˆловаете. Сегоˆ раˆди во святыˆй храм ваш приходяˆщии люˆдие моˆлятся, ко святыˆм мощеˆм ваˆшим со благоговеˆнием и страˆхом Боˆжиим припаˆдающе, и проˆсят получиˆти здраˆвие душаˆм и телесеˆм своиˆм. Ныˆне уˆбо, о преблажеˆннии угоˆдницы Христоˆвы и чудотвоˆрцы преслаˆвнии Иоаˆнне и Лоˆнгине, услыˆшите молеˆние нас греˆшных, с веˆрою вас призываˆющих: буˆдите нам помоˆщницы скоˆрии и покровиˆтелие теплеˆйшии в путешеˆствии, и в мореплаˆвании, и в домоˆвнем пребываˆнии; и вся правослаˆвныя христиаˆны молиˆтвами ваˆшими освятиˆте, в миˆре и тишинеˆ соблюдиˆте, изобиˆлием всяˆцем снабдиˆте, и во всем благоˆм жизнь сиюˆ препроводиˆти предстаˆтельствы ваˆшими к Боˆгу сподоˆбите: да таˆко молиˆтвами ваˆшими грехоˆм наˆшим прощеˆние получиˆвше, Цаˆрствия Небеˆснаго причаˆстницы быˆти сподоˆбимся, благодаˆтию и человеколюˆбием Боˆга наˆшего, Емуˆже подобаˆет всяˆкая слаˆва, честь и поклонеˆние, ныˆне и приˆсно, и во веˆки векоˆв. Амиˆнь.
Величание
Ублажаˆем вас, преподоˆбнии отцыˆ наˆши Иоаˆнне и Лоˆнгине, и чтим святуˆю паˆмять ваˆшу, настаˆвницы монаˆхов, и собесеˆдницы А˜нгелов.
Преподобным Вассиану и Ионе Пертомиˆнским
5/18 июня и 12/25 июня.
Тропарь, глас 8-й
Преˆжде отвержеˆнием миˆра, яˆко морскаˆго треволнеˆния избегоˆсте, отцыˆ преподоˆбнии, поˆслежде же изволеˆнием Боˆжиим в водаˆх морскиˆх кончиˆну блажеˆнную прияˆсте, и к неболеˆзненному покоˆю престаˆвистеся от землиˆ раˆдующеся; тем и по кончиˆне от Христаˆ Боˆга прослаˆвистеся чудесыˆ обиˆльно, теˆплии в бедаˆх веˆрным помоˆщницы показаˆстеся; и ныˆне на Небесеˆх предстояˆще Престоˆлу Христоˆву, Вассиаˆне преблажеˆнне и Иоˆно преслаˆвне, молиˆтеся приˆсно о душаˆх наˆших.
Кондак, глас 2-й
Я˜ко сокроˆвище богаˆтно, веˆрным Божеˆственная благодаˆть из морскиˆх недр издадеˆ моˆщи ваˆша, отцыˆ преблажеˆннии, и в меˆсте пуˆсте цеˆлы и невредиˆмы обретоˆшася преслаˆвно: и таˆко вас раˆди ныˆне слаˆвится Бог, Емуˆже со дерзновеˆнием предстояˆще ныˆне на Небесеˆх, Вассиаˆне и Иоˆно досточуˆднии, молиˆтеся непрестаˆнно о всех нас.
Молитва
О преподоˆбнии и всечестниˆи отцыˆ Вассиаˆне и Иоˆно, угоˆдницы Христоˆвы блажеˆннии и чудотвоˆрцы преслаˆвнии! Поˆстничеством Боˆгу пеˆрвее угодиˆвше, и деˆлы благочеˆстно на землиˆ подвизаˆвшеся, яˆко светиˆла свеˆтлая по смеˆрти в миˆре возсияˆвше, просвещаˆюще веˆрныя чудеˆс свеˆтлостию, вы застуˆпницы теˆплии показаˆстеся: мноˆгия бо в скоˆрбех и бедаˆх страˆждущия и погиˆбнути имуˆщия здраˆвы сохраниˆсте, не послуˆшавшия же завещаˆния ваˆшего и маловеˆрующия отмстиˆтельне наказаˆсте, и преˆжде заблуˆждшей женеˆ путевождиˆ быˆсте, и ослеˆпшему паˆки прозреˆние дароваˆсте, деˆрзостне же коснуˆвшагося целеˆбных мощеˆй ваˆших внезаˆпно отриˆнусте и разслаблеˆнием наказаˆвше помиˆловасте. К сим же и инаˆя преслаˆвная содеˆласте, и быˆвшее во обиˆтели ваˆшей оскудеˆние сугуˆбо испоˆлнисте. Моˆлимся уˆбо ныˆне вам, о преблажеˆннии отцыˆ: услыˆшите молеˆние наˆше, не преˆзрите нас, в бедаˆх и скоˆрбех призываˆющих вас веˆрою, буˆдите помоˆщницы нам скоˆрии и покровиˆтелие веˆрнии; сохраниˆте же во благодеˆнствии, миˆре и тишинеˆ Отеˆчество наˆше. К сим же и духоˆвнаго о вас собраˆния не остаˆвите до концаˆ, о преподоˆбнии, но молиˆтеся приˆсно о нас ко Гоˆсподу, да молиˆтвами ваˆшими грехоˆв прощеˆние получиˆм, и Цаˆрствия Небеˆснаго сподоˆбимся благодаˆтию Егоˆ. Я˜ко Томуˆ подобаˆет всяˆкая слаˆва, честь и поклонеˆние, ныˆне и приˆсно, и во веˆки векоˆв. Амиˆнь.
Величание
Ублажаˆем вас, преподоˆбнии отцыˆ наˆши Вассиаˆне и Иоˆно, и чтим святуˆю паˆмять ваˆшу, настаˆвницы монаˆхов, и собесеˆдницы А˜нгелов.